Timetti taqbaylit deg umaḍal amaziɣ, d yiwet s temnaḍin ixedmen amḍan ameqran deg tsekla timawit di tazwara yuɣal ula s tira, ad-nadder ger tsekliwin-agi tamedyazt. Tasekla taqbaylit d agaruj n ljedud si zeman aqdim, zik tela s timawit ma tura tuɣal tettwaru, tasekla timawit tebna ɣef leṣnaf (tamdyazt, tesrit « tamacahut »). ABROUS Dahbia deg umagrad-is tenna-d : « tasekla taqbaylit taqburt, tella d tasekla timawit, tcud s waṭas ɣer tudert n tmetti, tebḍa ɣef waṭas n tewsatin : tamedyazt, timucuha, icewwiqen, inzan, timsaεreq… »1